Dame i gospodo, princ Harry.
Mnogi problemi i poteškoće s kojima se ljudi suočavaju,
u vojsci, ali i društvu općenito, uzrokovani su psihičkim stanjem.
Pa ipak psihička je podrška predugo zanemarivana.
Kad sam pristupio vojsci,
psihička bolest bila je nepoćudan izraz.
Vrlo se ponosim onime što smo David Wiseman i ja poduzeli
održavajući predavanja pripadnicima vojske.
Potaknuli smo ih da razmisle da,
ako psihičko zdravlje podrazumijeva psihičku bolest, što nije točno…
Ali ako vi to tako vidite,
zanemarimo to i razgovarajmo o psihičkoj spremi.
Ako postoji stigma unutar vojske, postojat će i unutar društva.
Želimo li ukloniti stigmu, moramo pokazati pravi put.
Katkad bih uvečer zaspao nadajući se da se neću probuditi.
-Ovo je ljudima jako važno. -Drago mi je što tako mislite.
Što više izaziva nelagodu, tim više moramo o tome govoriti.
To mijenja i spašava život.
Psihička vam spremnost omogućava da postanete izdržljiviji,
umjesto da čekate da se problemi pojave.
I to vrijedi baš za sve ljude na svijetu.
Još si u vojsci?
-Već 27 i pol godina. -Bože...
Kad se vratiš kući, prvotno uzbuđenje s vremenom popusti.
A kad radost splasne, počinju noćne more.
-Koliko je vaš je muž služio? -Odslužio je 23 godine.
Oho!
Umro je 2019. godine.
Bio je jedan od onih 22 na dan.
U SAD-U SVAKOGA SI DANA ŽIVOT ODUZME 22 VETERANA
Shvaćam to osobno jer oduvijek sam mislio da…
Svaki je izgubljeni život mogao biti spašen.
Mi kao društvo možemo učiniti više,
osobito za ljude koji su služili svojoj zemlji.
Priprema.
Rekla je da želi steći samopouzdanja.
Želi se smijati, smiješiti, ponovno biti sretna.
Sally Renard je prvakinja je Invictusa!
Ali spoznao sam, putem Invictusa,
putem ove zajednice i na temelju vlastitih iskustava,
da kad ste doista odlučni, ishod je gotovo uvijek pozitivan.
Gledajte kako se Storey probija!
Beruashvili se trudio zadržati ga…
I čini se da je uspio! Dao je sve od sebe!
SRCE INVICTUSA
NEVIDLJIVE OZLJEDE
ŠEST MJESECI DO IGARA
BRAĆA VOJNICI
DANSKA SVENDBORG
Gotovo da čujem sve te zvukove.
Gotovo da osjećam mirise pustinje.
Bio sam vojnik jer sam želio pomoći drugima.
Mislio sam da ću promijeniti svijet.
Tko je to?
-Zdravo! -Zdravo!
Bili smo prva danska jedinica u Iraku.
Nisam znao što mogu očekivati.
Kad si otišao u Irak?
Godine 2004.
Ovo je bilo u Al-Qurnahu.
Na ulicama Al-Qurne iskusili smo žestoku borbu.
U jednom sam trenutku uzeo streljivo
i potrčao prema drugom vojniku.
Morao sam pretrčati preko polja.
Čuo sam pucnjavu. Bili su mi vrlo blizu.
Razvio sam PTSP.
I bombardiranje našeg tabora također je ostavilo traga.
Dok sjediš u skloništu, ne znaš hoće li te pogoditi granata.
-I hoćeš li stradati. -Da.
Prisjećam se dana kad si odvezen u bolnicu.
Svega se jasno sjećam.
Kasper je bio posve isključen.
U tvojim očima nije bilo života.
U to sam vrijeme počeo gubiti vjeru u život.
Počeo sam razmišljati o…
Ako je ovo sve što imam od života, zašto da uopće budem ovdje?
-Bio je to čudan dan. -Bilo je teško.
Doista je bilo.
Da.
-Kasper koji je otišao bio je sretan. -Da.
A kući se vratio posve drugi Kasper.
PRIPREME DANSKE MOMČADI
Danska je imala samo 44 natjecatelja s fizičkim ozljedama
pa nam je brzo ponestalo ljudi.
Ali imamo tisuće ljudi koji pate od psihičkih ozljeda.
To su nevidljive ozljede. Ne vidimo ih.
DANSKI SE TIM SASTOJI ISKLJUČIVO OD OSOBA S PTSP-OM
Na ovom ćemo treningu podizati energiju.
Spremni smo za prvu skupinu.
Ako ekipa odmah pogodi, to je sjajno.
Poslije možete objasniti kakav je vaš stroj.
Ne znam možemo li ga nositi.
Želiš li se razvijati,
moraš imati motivaciju da izađeš iz zone udobnosti i učiš.
Mravojed?
To!
Izumili smo usisivač koji čisti sve.
Bravo! To je super stroj.
Bilo mi je teško opet se povezati s ljudima.
Zbog toga mi je puno značilo što sam otkrio Invictus.
Nadam se da ćemo se naći kao momčad
i da ću ponovno naći sebe.
Svi naši momci imaju PTSP.
Ali PTSP nije trajno stanje.
Može potrajati zbog drugih trauma
ili drugih problema iz djetinjstva.
Zbog toga je vrlo važno te probleme riješiti.
Mogu govoriti samo iz vlastita iskustva,
na temelju svog odlaska u Afganistan i letenja Apacheom.
Nakon nekog vremena,
doživio sam krizu…
A okidač mi je bio povratak iz Afganistana.
Ali sve ono što je isplivalo na površinu
potjecalo je iz 1997., kad sam imao 12 godina.
Rano sam ostao bez mame.
Nisam doista bio svjestan traume koju sam doživio.
To se nije spominjalo. Nisam o tome govorio.
I potisnuo sam to, kao što bi učinila većina djece.
Ali kad su osjećaji navrli, bio sam izvan sebe.
Nisam znao što se događa.
Osjećaji su me preplavili, nisam više bio obamro.
Najteže mi je bilo što mi nitko nije mogao pomoći.
Nisam imao potporu, zajednicu, niti stručne savjete
kako bih shvatio što se događa sa mnom.
Nažalost, većina ljudi prvi put pomisli na psihoterapiju
tek kad se zatekne na podu u fetalnom položaju
i misle kako bi voljeli da su te probleme riješili ranije.
To želim promijeniti.
Na položaje.
Oduvijek sam želio da Invictus
i potpora koju pruža cijele godine
bude poput sigurnosne mreže tim pojedincima.
Ne možeš se se tek tako prijaviti i nadati sudjelovanju.
To je daleko iza nas.
Proces odabira temelji se na tome kome je ovo najpotrebnije.
Proces prije dolaska na Igre mnogima je bio jako težak.
Mnogima je veliki izazovi i podvig
nastupiti ispred pet, šest ili sedam tisuća ljudi.
Pobijedit će, i to s velikom prednosti.
Ovdje se vidi taj sportski duh.
Bodri ga Michael Jansen.
Borio se s PTSP-om.
Rekao je da želi naučiti opet vjerovati ljudima.
Zajedništvo, solidarnost, podrška.
Invictusova obitelj.
UKRAJINA KIJEV
LJETO 2021.
PRIJE RUSKE INVAZIJE
Pozdrav, moj najdraži seronjo!
Što ti je, jebote?
Nije li vruće?
I što ima? Podučavat ćete nas?
A čemu da te naučimo?
Svemu.
U Ukrajini imamo više od 400 000 ljudi
koji su služili vojsku od 2014.
Moramo shvatiti da nisu svi ozlijeđeni fizički.
Neki imaju ozbiljne psihičke probleme.
Neki članovi našeg tima sada prvi put odlaze psihologu
i razgovaraju o toj traumi.
Skijaš na jednoj nozi?
Ili sjedeći na guzici?
-Možeš li sam? -Da.
Jesu li to pancirke?
Kričave su. Snajperisti će vas vidjeti.
-Taira! -Zastava?
Daj nam zastavu.
Budite oprezni.
Jebeno!
Drži se!
Super pokušaj!
Čuvaj se, stari.
Stani!
Syeryi rastura!
Prava si zvijer.
Vrijeme je za surfanje.
Rusija nastavlja s pritiskom na ukrajinski energetski sektor
te se razmeće svojim oružjem
i organizira vojne vježbe duž granice.
Ali ukrajinski obavještajci kažu da to nisu pripreme za invaziju,
nego čin zastrašivanja.
Mislim da su to geopolitičke igre.
Ljudi sami sebe uvjeravaju da je sve u redu.
Ti su ljudi rođeni za ratovanje, ili im se ono s vremenom svidi.
Jer ako dugo radiš nešto u čemu ne uživaš, poludjet ćeš.
Ja volim svoj posao. Volim spašavati ljude.
Da taj posao nisam zavoljela, poludjela bih.
Dobro, možda ne bih baš poludjela,
ali imala bih puno veće traume.
Ali spremna sam to ostaviti iza sebe i nastaviti dalje.
125 DANA DO RUSKE INVAZIJE
KANADA NOVA ŠKOTSKA
-Ne ideš na veslanje? -Idem.
Veslaš, baviš se streličarstvom.
-I igram košarku. -I košarka.
-I to je to. -To je dovoljno.
Prijavilo se 800 kandidata koji su htjeli biti dio tima.
Odlično.
A odabrali su samo 32.
-Jesi li kupio srećku? -Da bar.
Ovo će mi biti najbolje iskustvo.
-Igre Invictus. -Da.
Prijavio sam se na Invictus da izađem zone komfora…
Kako bih se suočio sa strahovima.
-Samo održavaj vatru. -Još nešto?
Eto! Lijepo gori.
-Hej, Caelin? -Da?
Upravo me nešto potreslo.
-U redu -Da…
Da.
Pokušavam…
-Što je bilo? -Molim?
Što se dogodilo?
Vatra gori.
Dobro, u redu.
Podsjeća me na onaj događaj.
Puls ti je ubrzan?
Da, osvijesti ruke.
Opipaj dlanove.
Diši.
Tako je, polagano izdiši.
-Smirilo se, bolje je. -Da!
Da.
Bravo.
-Bravo. -Dobro je.
Kad me nešto isprovocira, trauma se vrati.
Vraćaju mi se sjećanja i katkad ne znam gdje sam.
I netko me mora podsjetiti da se vratim u sadašnji trenutak.
Strašan je osjećaj bojati se svoje traume.
Nikome to ne bih poželio.
Ovo je božićni ukras koji sam izradio lani.
Darovao sam ga svim članovima tima.
Izradio sam ga u sklopu terapije rezbarenjem drveta.
Ovo je moj prvi autoportret tijekom prvih priprema.
A ovo je moja baka Erva Whitehead.
Ona je bila moja stijena.
Moje djetinjstvo nije bilo sretno.
Moji su se roditelji trudili…
Ali borili su se s problemima za koje nisu mogli dobiti pomoć.
A ja sam bio dijete i nisam to znao.
Bio sam zbunjen zbog toga što su takvi.
Očajnički sam želio otići, ali nisam znao kamo.
I kad sam imao dovoljno godina, pridružio sam se vojsci.
To je naš brod. Tanker.
Moj je posao bio postavljanje cijevi za gorivo.
-Da? -I punjenje broda gorivom.
Zanimljivo.
Što ovdje radiš? Uživaš u krajoliku?
Da, promatram.
Kad sam se vratio,
borio sam se s problemima i puno sam pio.
I postao sam doživotni alkoholičar.
Nisam bio u stanju održati vezu.
A na ulici sam…
Godinu dana sam živio na ulici.
Živjeli smo u skrovištima i pod mostovima.
I u šumi. Nastojali smo preživjeti.
Za mene je to proces koji traje od djetinjstva.
Drago mi je što su me primili na Invictus.
Počašćen sam.
I nadam se da ću dati sve od sebe.
PET MJESECI DO IGARA
UKRAJINA KIJEV
YULIIA „TAIRA” PAIEVSKA UKRAJINSKI TIM
Danas smo se ovdje okupili jer pamtimo.
Prisjećamo se onih koji su žrtvovali svoje živote
kako bi nama pružili priliku za bolji život.
Ujedinjena Ukrajina!
Slava Ukrajini!
Slava junacima!
Putin je seronja!
NEMOJTE ME OKUPIRATI
Mislim da je mene rat promijenio.
2014., kad je počeo rat, moja je kći imala 11 godina.
Bilo mi je teško ostaviti nju i mog supruga Vadyma.
Ali činila sam to da ih zaštitim,
da ih održim dalje od onoga što se događa tijekom rata.
Kako život teče, naša se imena katkad promijene.
Čak sam razmišljala o tome da kupim civilnu odjeću i počnem je nositi.
Ja sam Yuliia, kodno ime „Taira”.
Po meni su Taira i Yuliia različite osobe.
„Taira“ nije osoba. Ona je injekcija ili zavoj.
„Taira” je drug koji sa svojim bratom otvoreno razgovara.
A ja sam nitko i ništa, tek mali kotačić.
Možda „Taira” padne u zaborav pa nastane netko novi,
ali ni ja više neću biti Yuliia.
Veoma sam zahvalna
što je nastala ideja o Invictusu.
Obrisat ću nos pa nastavljamo.
Dobro je.
Odlično.
UJEDINJENO KRALJEVSTVO NOTTINGHAMSHIRE
PRIPREMA UK-JEVA TIMA
-Trebaš i ljepljivu traku? -Ne.
Navikneš se. Ako nije na mjestu, namjestiš je.
Katkad ti uhvati prst ili palac.
Danas će biti naporno. Prionite na posao i uživajte.
Zapamtite, sve kritike moraju biti konstruktivne.
A ne destruktivne. Dobro?
I to kažem ja.
Kad sam izašao iz vojske, nisam imao ništa.
Nisam imao rutinu i nisam imao što raditi svaki dan.
Nisam se imao čemu veseliti, ali onda sam našao zanimaciju.
Veselim se vikendima kada treniramo.
Meni je to kao izlazak s dečkima, dobra atmosfera i zafrkancija
i sve što ide uz to.
Pokušajmo ići kriš-kraš pa ćemo vidjeti kako će to proći.
-Ovaj ide ovamo gore. -Tako je.
A ovaj ga slijedi, vodi loptu i ima priliku!
Isprva je bio šutljiv,
ali otkako je kapetan, postao je otvoreniji.
Drži se u blizini cilja. Možeš se kretati…
On ne viče na ljude.
On je tip osobe koji iz ljudi izvuče najbolje.
I takav kapetan treba biti.
Ekipa je odlična.
Često se smijemo.
Svi su oni vrlo jednostavni ljudi
i mislim da mi je to nagrada,
druženje s ljudima koje poznajem i s kojima se volim družiti.
Odlično! Sjajno dodavanje.
Mi cure obavljamo više zadataka. Uhvatimo loptu i tražimo novu priliku.
Jako sam sretan što mi je pružena ova prilika.
Kad izađemo iz vojske, ljudi su katkad bezobrazni.
A mi imamo nevidljivu ozljedu.
-Svašta proživljavamo. -Ljudi znaju osuđivati.
To mi je narušilo psihičko stanje pa sam popio nekoliko boca votke
i stotinjak tableta.
Mislio sam da ne vrijedi živjeti.
I probudio sam se u bolnici povraćajući ugljen.
Vicki!
Mitch! Mitch! Makni se odatle!
Hajde! Kreni!
Čekaj!
Hajde!
Resetiraj! Hajde, resetiraj.
Što su umorniji, to su agresivniji.
Ali ništa time ne postižu.
Ne, ali dobro ih je isprovocirati.
O, da.
Nisu važne medalje.
Važno je postići nešto
što su mislili da nikad neće moći.
Svi na sredinu.
Ali ako pitate moj tim, svi žele samo zlato.
Ovaj tim ima dobre izglede.
Postaje napeto.
Tako je to kad se umorite. Počnete bacati loše lopte.
Kad dobijete loptu na pola terena, usporite.
Mi diktiramo igru, a ne protivnici.
Kad napustiš vojsku, napuštaš instituciju.
Sport je sjajan za oporavak.
A tebi je to kao da vraćaš dug vojsci nakon svih ovih godina.
Kažem im da dođu na ragbi.
A oni kažu da ne znaju sviđa li im se ste to.
I dobar je osjećaj pomagati ljudima.
Pogledajte ovo! To je dobra fotka.
Tad sam još imao kosu.
Bili su to dobri dani.
-Nisam li bio zgodan tip? -Nisi.
A ovo su… Kako se to ono zove?
Tada sam još igrao.
A vidi tebe s trajnom!
I onda sam počeo raditi na Invictusu.
Radim kao trener od 2014.
I imao sam sreće što sam u svim utakmicama bio glavni trener.
-Izgleda kao da sudjelujem u akciji. -Da, izgleda kao da igraš.
Tu smo čekali i pripremali se.
-Evo Harryja. -Došao je princ Harry.
Svi su imali ruke pune ljepila.
-Uprljali su ga ljepilom. -I košulju i jaknu.
-Zločesti dečki. -Bili su jako smiješni.
Slijedi veliko finale, Velika Britanija protiv SAD-a.
Ubrzava…
I zabija!
Da smo mogli sačuvati tu atmosferu, vrijedila bi cijelo bogatstvo.
Velika Britanija!
Walker ide na liniju!
Kad bismo mi treneri prišli klupi,
vikali smo pa ipak nisu čuli što govorimo, tako je glasno bilo.
Odbrojavanje je počelo.
Vrijeme je.
Zabili smo u zadnjoj sekundi i osvojili zlato. Bilo je sjajno.
Svi su poludjeli.
Bilo je izvanredno!
Pobjedu u finalu postiže Velika Britanija.
DANSKA SVENDBORG
-Hej! -Hej, Kasper.
Drago mi je što te vidim.
Fora šalice.
Hvala.
Idemo van, lijepo je vrijeme.
Kakvi su tvoji ciljevi na natjecanju?
Sada shvaćam…
Imamo još puno posla.
Invictus mi je odskočna daska
i toliko mi je važan jer sve sam pokušao.
Umorio sam i psihologa i psihijatra.
I dugo sam bio u bolnici.
Tvoja je ozljeda jako utjecala na tvoju obitelj?
Imala je velik utjecaj.
Razveo sam se. Nisam mogao viđati kćeri.
Bio sam sâm i nisam znao kamo krenuti.
Kakve si si ciljeve zacrtao?
Zacrtao sam cilj da postanem bolji otac
i da budem prisutniji kad provodim vrijeme s kćerima.
Htio bih da mogu dulje vrijeme biti sam s njima.
To i jest bit svega ovoga.
To je moj novi cilj.
Rastužit ću se. Moramo stati.
Da.
UKRAJINA KIJEV
YULIIA „ TAIRA” PAIEVSKA UKRAJINSKI TIM
Malena!
O, Bože…
ANNA-SOFIA TAIRINA KĆI
Psiću! Ti si glavni.
Ma tko je to tu?
Zauzeta sam pranjem suđa.
Tko zna čega još tu ima. Zavuci ruku unutra.
Unutra je gadan talog.
Ne znam je li to samo talog…
To je cijeli ekosustav!
Čak i mirišu.
Kao što ruže inače mirišu.
Vojne ruže.
Vojne ruže za vojnikinju. Prikladno.
Naš je odnos dobar,
ali ne mogu reći da imamo uobičajen odnos majke i kćeri
jer velik dio svog života vrlo sam je rijetko viđala.
Ja sam se na takav život naviknula.
A i nisam imala izbora.
Navikla sam se tako živjeti.
Idemo.
-Ovuda? -Da, hodaj.
Bila je odsutna, ali sad se vratila i ima planove za obnovu naše kuće.
Možda čak i u potpunosti prihvati život civila.
Izvoli.
Taj mi je najdraži.
Od karamele?
Ne, ne od karamele.
Što tata voli?
Evo što tati treba za živce.
-Što je? -To je Pop It.
-Što? -Pop It.
Pop It?
Uklanja stres.
On je uvijek najglasniji.
Ova mačka ima strašno težak život.
Znam da si vješt u rezanju sira.
Kavijar je dosta dobar.
I kobasica.
-Loše režem kobasicu. -Potrudi se.
Zahvalna sam Vadymu.
Nevjerojatno je bistar. Vrlo je uravnotežena i snažna osoba.
Dugo smo zajedno.
Dvadeset i pet godina.
Glavna je tema bila Ukrajina
i okupljanje ruskih jedinica na njezinoj granici.
Bijela kuća kaže da će tijekom pregovora
Biden ponuditi Putinu diplomatski način
za smirivanje situacije u blizini ukrajinske granice.
Ako zarati, idemo u rat.
Ako ne bude rata, jest ćemo sendviče. Jednostavno je!
Što biste još željeli?
56 DANA DO RUSKE INVAZIJE
Patrick Reevell je na terenu u Kijevu.
Dobro jutro, Patrick!
Dobro jutro. Hvala. U Ukrajini je i dalje neizvjesno.
No uz tračak nade za diplomatski dogovor
Rusija i dalje šalje vojnike na granicu.
Ukrajinski vojnici ovoga jutra gledaju i čekaju
u snijegom prekrivenim rovovima na istoku Ukrajine.
Odmah preko granice, ruske snage provode vojne vježbe.
Pregovori SAD-a i Rusije u Ženevi
možda su pobudili nadu,
ali nisu umanjili strah od ruske invazije.
TRI MJESECA DO IGARA
Ukrajina nam je svima u mislima jer će oni postati glavna vijest,
a mi im u tome trebamo pružiti psihološku podršku.
Razgovarali smo s Oksanom, menadžericom njihova tima.
Rjeđe se čujemo pa smo zabrinuti.
Moramo budno motriti i ostati u kontaktu.
Učinit ćemo sve da im pomognemo
jer to je doista važno.
Kako je tim? U kakvom su psihičkom stanju?
Trenirali su do prije tjedan dana,
ali mogli bi ih pozvati u borbu.
Radimo na tome da dopremimo tim onamo.
Samo moramo pratiti situaciju i pružiti im potporu koliko možemo.
Mislim da događaji u Ukrajini
još više ističu važnost zajednice Invictusa.
Ima li novosti, Richarde?
Zemlje sudionice se veoma raduju.
Žele prisustvovati. Sve su predale prijave.
Imamo više prijava za ekipne sportove nego u Sydneyju.
I vlada veliko uzbuđenje.
Ima li još što?
U redu. Hvala vam. Danas smo puno toga pokrili.
Hvala na pozivu.
DANSKA VEJEN
Dobro došli u večerašnji sastanak.
Želi li tko što reći?
Za dva i pol mjeseca ćemo biti ondje i to će biti kulminacija.
Nadam se da ćemo dobro proći i da ćemo svi osobno napredovati.
Neki možda osvoje medalje,
ali to bi bio samo šećer na kraju.
Možda nisam puno trenirao,
ali usredotočio sam se na osobni razvoj.
Izdržao sam bez alkohola tri godine.
Htio sam sve više piti i uzimati kokain,
ali pokušao sam se toga odreći
jer moja djeca ne bi trebala odrastati bez oca, kao ja.
Uvijek sve pogoršam jer čekam
sljedeće loše razdoblje.
Doista si se sustavno sabotirao.
Da, bio je to doista loš period.
Sad imam posao.
Zbog svega toga imao sam manje vremena za sina.
Nedavno sam ga vidio, navršio je 18 godina.
Ima autizam pa ne voli fizički kontakt.
Ali snažno me zagrlio kad me vidio.
To je bilo lijepo.
Bio je tu naš mali pas Albert i pojavio se pas koji nije bio vezan.
Psi su se počeli boriti.
Imao sam dvije mogućnosti.
Mogao sam napasti drugog psa,
ili sam mogao dozivati svog psa kako bih ga privukao k sebi.
Učinio sam ovo drugo.
Uspio sam razmisliti prije nego što sam nešto poduzeo.
Kako se riješiš frustracija koje se putem nakupljaju?
Izbacim ih na spravi za veslanje.
Kako bih podnio loše dane,
shvatio sam da je za mene ljekovito izaći van.
Kad sam počeo voziti bicikl, osjećao sam se kao u tunelu.
Nisam vidio što se oko mene događa.
A onda se jednog dana sve otvorilo i vidio sam što se oko mene događa.
Osjetio sam miris šume i mora.
Prvi put sam se ponovno osjetio živim.
Na taj način izbacujem sve loše.
Glava mi je bistra.
Na neki se način izgubim u tome.
Igram u tom trenutku, ne promišljam o tome.
Čim počneš razmišljati, izgubio si.
Streličarstvo…
Mislio sam da za taj sport trebaju dvije ruke.
Ležao sam na kauču i nisam znao što bih sa sobom.
A sad znam da ja to mogu.
To!
Upoznao sam mnogo ljudi i postao optimističniji.
To je veliki izazov,
ali sviđa mi se osjećaj postignuća kad stignem na cilj.
Osjećam se kao nov. Da, točno tako.
Došli smo točno do polovice priprema,
a ovu ćete subotu upoznati sve trenere.
Sport vam daje priliku osnažiti svoje tijelo, um i osjećaje.
Uvijek možeš više, uvijek možeš bolje.
Radost, gađenje, strah…
Sve nas te emocije potiču na djelovanje.
A sport nam omogućava iznova programirati živčani sustav.
Sad dolazimo na razinu na kojoj postaje uzbudljivo.
Za početak duboko udahnite.
Udahnite zrak u pluća.
Polagano izdahnite.
Jesu li svi spremni?
Bravo! Sjajno!
Vidimo se!
Odličan si.
I ti isto. Hvala na pomoći.
Uvijek.
Jedna od ključnih zadaća zaklade je pronaći
one ljude koji sjede na kauču, bulje u televizor
i ne žele izaći iz kuće, one teško dostupne.
Postoji doslovno jedan trenutak
u kojem možemo uvjeriti tu osobu
da što god kanili i što god mislili,
koliko god loš dan imali, to neće trajati vječno.
Ali imamo zajednicu ljudi
i velika većina njih, nakon samo jednih Igara,
ima osjećaj da su ponovno pronašli sebe.
I to doslovno svakodnevno spašava živote.
ČETIRI DANA DO RUSKE INVAZIJE
MEDICINSKO OSOBLJE
Invictus mi je potreban za rehabilitaciju.
Ali rat nam ne dopušta da se opustimo.
Ne dopušta nam započeti normalan život.
Prijevod titlova: Ivana Galović